CELEX: 31986R2382
Language: el
Date: 1986-07-29
Title: Κανονισμός (ΕΟΚ) αριθ. 2382/86 της Επιτροπής της 29ης Ιουλίου 1986 που καθορίζει την ελάχιστη τιμή στην εισαγωγή, που εφαρμόζεται στις σταφίδες κατά τη διάρκεια της περιόδου εμπορίας 1986/87, καθώς και την εξισωτική εισφορά που εισπράττεται στις περιπτώσεις που δεν τηρείται η τιμή αυτή

Avis juridique important

|

31986R2382

Κανονισμός (ΕΟΚ) αριθ. 2382/86 της Επιτροπής της 29ης Ιουλίου 1986 που καθορίζει την ελάχιστη τιμή στην εισαγωγή, που εφαρμόζεται στις σταφίδες κατά τη διάρκεια της περιόδου εμπορίας 1986/87, καθώς και την εξισωτική εισφορά που εισπράττεται στις περιπτώσεις που δεν τηρείται η τιμή αυτή  

Επίσημη Εφημερίδα αριθ. L 206 της 30/07/1986 σ. 0018

***** ΚΑΝΟΝΙΣΜΟΣ (ΕΟΚ) αριθ. 2382/86 ΤΗΣ ΕΠΙΤΡΟΠΗΣ  της 29ης Ιουλίου 1986  που καθορίζει την ελάχιστη τιμή στην εισαγωγή, που εφαρμόζεται στις σταφίδες κατά τη διάρκεια της περιόδου εμπορίας 1986/87, καθώς και την εξισωτική εισφορά που εισπράττεται στις περιπτώσεις που δεν τηρείται η τιμή αυτή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε από τον κανονισμό (ΕΟΚ) αριθ. 1838/86 (2), και ιδίως το άρθρο 9 παράγραφος 6,  Εκτιμώντας:  ότι, σύμφωνα με το άρθρο 9 παράγραφος 2 του κανονισμού (ΕΟΚ) αριθ. 426/86, η ελάχιστη τιμή στην εισαγωγή για τις σταφίδες καθορίζεται λαμβάνοντας, κυρίως, υπόψη:  - την τιμή «ελεύθερο στα σύνορα» κατά την εισαγωγή στην Κοινότητα,  - τις τιμές που εφαρμόζονται στις διεθνείς συναλλαγές,  - την κατάστση της εσωτερικής αγοράς της Κοινότητας,  - την εξέλιξη των συναλλαγών με τις τρίτες χώρες·  ότι το άρθρο 2 παράγραφος 1 του κανονισμού (ΕΟΚ) αριθ. 2089/85 του Συμβουλίου της 23ης Ιουλίου 1985 που θεσπίζει τους γενικούς κανόνες του καθεστώτος των ελάχιστων τιμών στην εισαγωγή για τις σταφίδες (3), προβλέπει ότι η εξισωτική εισφορά καθορίζεται με αναφορά σε κλίμακα τιμών εισαγωγής· ότι η μέγιστη εξισωτική εισφορά καθορίζεται βάσει των ευνοϊκότερων τιμών που εφαρμόζονται για σημαντικές ποσότητες στη διεθνή αγορά από τις πλέον αντιπροσωπευτικές τρίτες χώρες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  1. Η ελάχιστη τιμή στην εισαγωγή, που εφαρμόζεται στις σταφίδες κατά την περίοδο εμπορίας 1986/87, καθορίζεται στο παράρτημα Ι.  2. Η εξισωτική εισφορά που εισπράττεται σε περίπτωση κατά την οποία η ελάχιστη τιμή στην εισαγωγή που αναφέρεται στην παράγραφο 1 δεν τηρείται, καθορίζεται στο παράρτημα ΙΙ.  Άρθρο 2  Ο παρών κανονισμός αρχίζει να ισχύει την 1η Σεπτεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 159 της 14. 6. 1986, σ. 1.  (3) ΕΕ αριθ. L 197 της 27. 7. 1985, σ. 10.  ΠΑΡΑΡΤΗΜΑ Ι  ΕΛΑΧΙΣΤΕΣ ΤΙΜΕΣ ΣΤΗΝ ΕΙΣΑΓΩΓΗ  (ECU/τόνο)  1.2.3 //  //  //  // Κλάση  του κοινού  δασμολογίου   // Περιγραφή εμπορευμάτων   // Ελάχιστη τιμή  στην εισαγωγή   //  //  //  // 08.04   // Β. Σταφίδες:   //   //   // Ι. Σε άμεση συσκευασία καθαρού περιεχομένου κατώτερου ή ίσου προς 15 kg:   //   //   // α) Κορινθιακές σταφίδες   // 1 059,87   //  // β) Άλλες   // 1 108,80   //   // ΙΙ. Άλλες:   //   //  // α) Κορινθιακές σταφίδες   // 1 059,87   //   // β) Άλλες  // 1 108,80   //    //   //  ΠΑΡΑΡΤΗΜΑ ΙΙ  ΕΞΙΣΩΤΙΚΗ ΕΙΣΦΟΡΑ  1. Κορινθιακές σταφίδες που υπάγονται στις διακρίσεις 08.04 Β Ι α) ή Β ΙΙ α) του κοινού δασμολογίου:  (ECU/τόνο)  1,2.3 //  //  // Ισχύουσα τιμή εισαγωγής   // Εξισωτική εισφορά που πρέπει να εισπραχθεί   // 1.2.3 // κατώτερη από   // αλλά ίση ή ανώτερη από   //  //    //   //   // 1 059,87   // 1 049,27   // 10,60   // 1 049,27   // 1 028,07   // 31,80   // 1 028,07   // 996,28  // 63,59   // 996,28   // 964,48   // 95,39   // 964,48   // -   // 233,12   //    //   //  2. Σταφίδες που υπάγονται στις διακρίσεις 08.04 Β Ι β) ή Β ΙΙ β) του κοινού δασμολογίου:  (ECU/τόνο)  1,2.3 //  //  // Ισχύουσα τιμή εισαγωγής   // Εξισωτική εισφορά που πρέπει να εισπραχθεί   // 1.2.3 // κατώτερη από   // αλλά ίση ή ανώτερη από   //  //    //   //   // 1 108,80   // 1 097,71   // 11,09   // 1 097,71   // 1 075,54   // 33,26   // 1 075,54   // 1 042,27  // 66,53   // 1 042,27   // 1 009,01   // 99,79   // 1 009,01  // -   // 282,05   //    //   //